open-index/open-wikipedia-markdown huggingface dataset:
Fajzulla Khodzjajev

**Fajzulla Ubajdullajevitsj Khodzjajev** (russisk: Файзулла Убайдуллаевич Ходжаев, usbekisk: Fayzulla Ubaydulloyevich Xo‘jayev, persisk: فائض الله خؤاجه, født 1896 i Bukhara, død mars 1938) var en usbekisk politiker og president av Sovjetunionen.

Khodzjajev kom fra en familie av rike handelsfolk. I 1907 ble han sendt av sin far til Moskva. Der oppdaget han raskt den voldsomme forskjellen mellom samtidens europeiske samfunn og teknologi, og de gamle, tradisjonsbundne levemåtene i hans hjemland.

I 1916 ble han medlem av den pan-tyrkiske bevegelsen *Jadid*, og stiftet det *Unge Bokharas Parti* ved hjelp av penger fra sin far. Etter den russiske revolusjon inviterte dette partiet bolsjevikene i Tasjkent til å overta makten i Bukhara gjennom revolt i 1917.

Invasjonen mislyktes og Khodzjajev flyktet til Tasjkent. I  september 1920 vendte han tilbake til Bukhara etter at emiren av Bukhara hadde flyktet. Der ble han utnevnt til formann av Bukharas SSR, og unngikk såvidt å bli henrettet av den osmanske hærføreren İsmail Enver under *Basmachi-revolten*.

Etter reorganiseringen av sovjetrepublikkene i Sentral Asia, og den påfølgende forfølgelse av mistenkte usbekiske nasjonalister i årene 1923−1924, ble Khodzhajev utnevnt til formann av den Usbekiske SSR og var en del av Sovjetunionens kollektive presidentskap.

Khodzjajev var likevel motstander av Josef Stalins diktatoriske lederstil, spesielt i spørsmål som angikk produksjonen av bomull.

I 1937 ble han arrestert, og under moskvaprosessene ble han anklaget for å være «høyre-orientert» trotskist. Han ble henrettet den 13. mars 1938. Han ble offisielt rehabilitert i 1966.

Der er svært få monumenter igjen av ham i det moderne Usbekistan, og selv om farens hus i Bukhara er bevart som et historisk monument, bærer det tittelen «Hjemmet til en rik lokal handelsmann», uten å nevne Khodzhajev.

## Referanser
Highams Park

**Highams Park** er et område i Waltham Forest i London, beliggende 14 km nordøst for Charing Cross. Greenwichmeridianen går gjennom flere av gatene. Highams Park er hovedsakelig en forstand med rundt 11 000 innbyggere og et boligområde med viktorianske rekkehus fra viktoriansk tid og fra 1930-årene.

Området grenser mot skogen Epping Forest i Essex, og i Highams Park finner man en kunstig innsjø som ble dannet da elven Ching ble demmet opp av landskapsarkitekten Humphry Repton. Det finnes flere andre parker, og mange mindre butikker. Området har ikke noe stort supermarked, noe som ikke minst skyldes at lokale pressgrupper har stoppet flere søknader fra Tesco om å etablere et supermarked der. 

Edward Warner kjøpte området i 1849 og hans familie var framstående i området med blant annet statsminister William Gladstone. Da jernbanestasjonen ble åpnet i 1873 begynte Warner å utvikle området som boligområde. Stasjonen ble ombygd i 1900 og stedet fortsatte å vokse i de første tiårene av 1900-tallet, fikk fabrikker, skoler, og kirker. Den første kino kom i 1911 og i 1935 av en annen som siden er ombygd til en snookerhall, en form for biljardspill.

## Referanser
Kleifarvatn

**Kleifarvatn** er en større innsjø på Reykjanes på Island. Den ligger i den sørlige delen av sprekksonen til Den midtatlantiske ryggen. Det går en sti til innsjøen og to områder med høye temperaturer ligger like ved, Seltún/Krýsuvík og en annen like øst. Det største dypet i innsjøen er 97 m. Etter et stort jordskjelv i 2000 begynte innsjøen å forsvinne og i dag er overflata 20&nbsp;% mindre.

*Kleifarvatn* er også den islandske tittelen på en kriminalroman av Arnaldur Indriðason som på norsk har blitt omsatt til *Vannet*. Boka blei utgitt i 2007.

## Eksterne lenker
* Diverse bilder av innsjøen
* Biletgalleri av Kleifarvatn
* National Geographic om innsjøen
Andrej Gromyko

**Andrej Andrejevitsj Gromyko** (russisk: Андрей Андреевич Громыко, belarusisk: Андрэй Андрэевіч Грамыка, født , død 2. juli 1989) var en sovjetisk politiker og diplomat. Gromyko var Sovjetunionens utenriksminister 1957−1985 og deretter Sovjetunionens president 1985−1988.

## Liv og virke
### Bakgrunn
Andrej Gromyko ble født i en bondefamilie i den belarusiske landsbyen Staryje Gromyki, i nærheten av Gomel. Han studerte jordbruk ved Minsk skole for jordbruksteknikk og tok avgangseksamen i 1936. 

### Tidlig karriere

Senere arbeidet han som økonom ved Økonomisk Institutt i Moskva. Gromyko ble ansatt i utenriksdepartementet i 1939 etter Josef Stalins utrenskelser i den delen av departementet som hadde ansvaret for Nord- og Sør-Amerika. 

### Ambassadør
Han ble snart sendt til USA, hvor han først arbeidet og senere ble utnevnt til ambassadør i den sovjetiske ambassade.

Han spilte en viktig rolle i å koordinere samarbeidet mellom USA og Sovjetunionen under andre verdenskrig, og var en fremtredende skikkelse under hendelser som Jaltakonferansen. Den 10. april 1946 fratrådte han sin stilling i Washington og begynte å arbeide med FN-spørsmål.

I 1946 ble han Sovjetunionens representant i FNs sikkerhetsråd. Han var ambassadør i Storbritannia fra 1952 til 1953.

### Utenriksminister

Han var deretter Sovjetunionens utenriksminister, og forble det i 28 år. Han ble direkte involvert i Cubakrisen og møtte USAs president John F. Kennedy under krisen. Gromyko hjalp også til med nedrustningsavtaler som ABM-avtalen, SALT-avtalene, INF-avtalen og Start-avtalene. I Bresjnevs regjeringstid deltok han i avspenningspolitikken mellom supermaktene USA og Sovjetunionen, og var aktiv i arbeidet med ikke-angrepspakten mellom Tyskland og Sovjetunionen.

Gromyko trodde alltid på Sovjetunionens status som supermakt, og stod fast på at ingen viktige internasjonale avtaler kunne oppnås uten dens deltagelse.

### Senere verv
I 1985 ble Gromyko erstattet av Eduard Sjevardnadse som utenriksminister. Da var han blitt den sovjetiske utenriksminister som hadde bekledt dette embedet lengst.  Gromyko ble medlem av Politbyrået i 1973, og ble formann av Det øverste sovjet - og dermed landets (rent seremonielle) statsoverhode - fra 2. juli 1985 til 1. oktober 1988. Hans konservative innstlling førte til at han da ble fortrengt fra embedet.  

Han døde i Moskva året etter, den 2. juli 1989.

Gromyko hadde en kone ved navn Ljudmila (død 2004) og en sønn ved navn Anatolij (født 1932).

## Referanser


## Eksterne lenker
* 
*
Camargue (hest)

**Camarguehestene**, eller «de hvite hestene fra havet», er en hesterase som kommer fra området Camargue i Rhone-deltaet i Frankrike. Det opprinnelige miljøet er salt sumpmark. Tradisjonelt blir disse hardføre og raske hestene brukt av de såkalte *les gardiens*, som aler opp og gjeter de svarte Camargue-oksene. Noen hester lever fortsatt vilt.

Disse hestene antas å være etterkommere etter forhistoriske hester som det ble funnet rester av på 1800-tallet, og stammer fra Berberen. Camarguehestene er sterke, utholdende, hardføre og raske. De er utrolig nøysomme og kan overleve på svært lite og variert mat. Hesten er utrolig lett på foten og har frie bevegelser i skritt og galopp. Travet er nokså stivt og blir sjeldent brukt. Hesterasen tilhører varmblodsgruppen.

## Rasetrekk
**Bruk:* Ridning, kveghest, tur, kløv.
**Farger:* Alltid avbleket skimmel, føllene blir født mørke men blir etterhvert helt hvit med alderen.
**Høyde:* Mellom 135 cm og 150 cm.
**Temperament:* Modig og har et jevnt humør. Fin familiehest, for den er rolig og velvillig innstilt.
Griskhet

**Griskhet** eller **grådighet** innebærer et overdrevet egoistisk begjær etter, eller trang til å samle eiendeler kombinert med overdreven sparsomhet, ønske om vinning og gjerrighet. Griskhet er særlig rettet mot å samle penger, rikdom, mat og andre eiendeler, særlig når dette skjer på bekostning av andre.

Griskhet er innenfor katolsk teologi en av de syv dødssynder. Griskhet er, sammen med begjær og fråtseri, en overdrivelses- eller utskeielsessynd. Imidlertid anser Den katolske kirken griskhet som knyttet til samling av rikdommer i sin alminnelighet. Den hellige Thomas Aquinas skrev at griskhet er «en synd mot Gud, akkurat som andre dødsynder, som når en på bekostning av de evige verdier heller vender seg mot de flyktige ting». 

I verket *[[Den guddommelige komedie#Skjærsildsberget|Skjærsildsberget i Dantes Guddommelige komedie]]* forteller Dante om hvordan den angrende ble lagt med ansiktet ned mot bakken for å ha vært for opptatt av verdslige tanker. Grådighet og gjerrighet er andre betegnelser på slik syndefull adferd. I dette ligger også illojalitet, svik, og forræderi for å oppnå personlige fordeler, for eksempel gjennom bestikkelser. Hamstring av materielle goder, tyveri og svindel, misbruk av maktposisjon er alle handlinger som kan være preget av griskhet.

Innen buddhismen anses griskhet som en feilaktig oppfatning om at materielle goder er veien til lykke.


Fil:The worship of Mammon.jpg|*Tilbedelsen av [[Mammon]]* av den britiske kunstneren Evelyn de Morgan (1850-1919)
Fil:A Christmas Carol - Ignorance and Want.jpg|*[[Ebenezer Scrooge]] møter «uvitenhet» og «begjær»*. Illustrasjon av John Leech (1809-1870) til Charles Dickens' *[[A Christmas Carol]]*
Fil:The Subsidised Mineowner.jpg|«Den subsidierte gruveeier», politisk karikaturtegning fra 1925 av en grådig kapitalist
Ching (England)

**Ching** er en elv som renner fra Epping Forest i Essex til Lee i Waltham Forest.

Den er demmet opp på to steder, ved Connaught Water i Loughton og Waltham Abbey, og i Highams Park.

Elven renner gjennom Chingford. Selv om det kan se ut som om byen har navn etter elven, «krysningssted i Ching», er det omvendt idet elvens navn er en tilbakedannelse fra bynavnet.

I 2009 annonserte Thames Water en undersøkelse som hadde til mål å redusere forurensningen i dens nedre løp som er forsaket av kloakk og avfallsvann fra avløp, dusjer, vaskemaskiner og lignende.

## Referanser
Tilbakedannelse (lingvistikk)

**Tilbakedannelse** er et fenomen i etymologien som består i at man danner et nytt leksem (eller noe mer upresist, et «ord») ved å fjerne reelle eller antatte suffikser. De oppstår som kortere former dannet av lengre ord, men kan over tid forvanskes slik at dette ikke alltid er like åpenbart. Særlig innen stedsnavnsforskning kan tilbakedannelser skape grunnlag for feilaktige tolkninger. 

Tilbakedannelser ligner ofte på reanalyser i folkeetymologi, idet de i mange tilfeller baserer seg på en feilaktig forståelse av det opprinnelige ordet. 

Noen vanlige kilder for tilbakedannelser er:

* Lånord som brukes som grunnlag for å lage nye leksemer.
***homo sapien* som entallsform av *[[homo sapiens]]* (homo sapiens er entall, flertall ville vært *homines sapientes*)

* Dannelse av entallsformer av substantiver som opprinnelig kun er flertallsord.
** *[[erteslekta|ert]]* fra norrønt *ertr*, opprinnelig kun et flertallsord
** *bukse* fra *bukser*, opprinnelig kun et flertallsord

* Dannelse av verb eller substantiv fra annen ordklasse
** *dust* fra *dustete*
** *synse* &ndash; fra *synsing*

* Stedsnavn som blir feiltolket
**Ching fra *[[Chingford]]* (øyensynlig «krysningssted i Ching», men opprinnelig *cëgingaford*, «de som bor ved det stutte krysningsstedet»)

## Referanser
4. serierunde i Toppserien 2007

**4. serierunde i [[Toppserien 2007]]** starta den 5. mai klokka 16:00. 
   

## Fakta

## Eksterne lenker
* Toppserien 2007: Terminliste og resultater på altomfotball.no
Arthur E. Andersen

:*For revisorkonsernet, gå til [[Arthur Andersen]]*

**Arthur Edward Andersen** (født 30. mai 1885, død 10. januar 1947) var en norsk-amerikansk næringslivsleder og grunnlegger av revisjonsselskapet Arthur Andersen. 

## Biografi
Andersen ble født i Plano i Illinois. Foreldrene John William og Mary Aabye Andersen hadde immigrert til USA fra Drammen, Norge i 1881. I en alder av 16 år ble han foreldreløs. 

I 1917, etter at han hadde tatt kveldskurs i mens han var i full jobb, fullførte han utdanningen på Kellogg School på Northwestern University med en bachelorgrad i økonomi. 

Han jobbet som postmann på dagen og studerte på kvelden. Etterhvert ble han ansatt som controller i Allis-Chalmers i Chicago hvor han ble involvert i arbeidet til uavhengige offentlige regnskapsførere. I 1908, 23 år gammel, ble han sertifisert som offentlig regnskapsfører, som en yngste offentlige sertifiserte regnskapsfører i Illinois. I 1913 kjøpte han The Audit Company of Illinois, sammen med Clarence Delaney, for å danne Andersen, Delaney & Co, som ble Arthur Andersen & Co. i 1918.

I tillegg til å jobbe som regnskapsfører, foreleste han på Northwestern University som foreleser (1909-12), assistant professor (1912-15) og professor (1915-22). Han var også leder for Institutt for regnskap fra 1912 til 1922, da han sluttet for å konsentrere seg om jobber som regnskapsfører.

Han ble utnevnt til æresdoktor i jus av Luther College ii 1938 og av Northwestern University, Grinnell College og St. Olaf College i 1941. Han ble tildelt kommandør av St. Olavs Orden i 1940.

## Utvalgte verker
* *Complete Accounting Course* (1917) 
* *Financial and Industrial Investigations* (1924) 
* *The Major Problem Created by the Machine Age* (1931) 
* *Duties and Responsibilities of the Comptroller* (1934) 
* *The Future of our Economic System* (1934)
* *Present Day Problems Affecting the Presentation and Interpretation of Financial Statements* (1935)
* ''A Layman Speaks (1941)

## Referanser
PIC mikrokontroller

**PIC** er en familie med mikrokontrollerere fra det amerikanske firmaet Microchip Technology.
PIC mikrokontrollerne har Harvard Arkitektur, og bygger på PIC1650 fra General Instrument. 
Ordet PIC var opprinnelig en forkortelse for «Programmable Intelligent Computer».

Microchip annonserte nylig at de hadde solgt 5 milliarder PIC mikrokontrollere.
Gods of War

***Gods of War*** er det tiende studioalbumet til heavy metal-bandet Manowar. Det ble gitt ut i 2007.

## Sporliste
# «Overture to the Hymn of the Immortal Warriors» – 6:19
# «The Ascension» – 2:30
# «King of Kings» – 4:17
# «Army of the Dead, Part I» – 1:58
# «Sleipnir» – 5:13
# «Loki God of Fire» – 3:49
# «Blood Brothers» – 4:54
# «Overture to Odin» – 3:41
# «The Blood of Odin» – 3:57
# «Sons of Odin» – 6:23
# «Glory Majesty Unity» – 4:41
# «Gods of War» – 7:25
# «Army of the Dead, Part II» – 2:20
# «Odin» – 5:26
# «Hymn of the Immortal Warriors» – 5:29
# «Die for Metal» (Bonus Track) – 5:16

## Personell

* Eric Adams – Vokalist
* Karl Logan – Gitar, Keyboard
* Joey DeMaio – Bass, Keyboard
* Scott Columbus – Trommer

## Eksterne lenker
*
Hvit ridder (merkantilt uttrykk)

En **hvit ridder** er i næringslivet et aksjeselskap, privat selskap eller en person som opptrer med hensikt om å hjelpe et annet firma. Det finnes mange typer *hvite riddere*. Alternativt vil en «grå ridder» være et overtagende selskap som går inn i en budrunde for et fiendtlig oppkjøp, i tillegg til det aktuelle firmaet og førstebyderen. Denne vil oppfattes som mer vennligsinnet enn en «sort ridder» (uvennlig byder), men mindre vennligsinnet enn en hvit ridder (vennlig byder).

## Eksempler på hvite riddere
* 1953 &ndash; United Paramount Theaters kjøper ABC, som er nær konkurs.
* 1998 &ndash; Compaq fusjonerer med finansielt svake DEC
* 2001 &ndash; Dynegy forsøker å fusjonere med Enron for å dekke Enrons store gjeld (fusjonen feilet da det ble klart at Enron hadde drevet med bedrageri, noe som resulterte i Enron-skandalen).
* 2007 &ndash; Nissin tilbyr en vennskapelig sum på 37 milliarder yen for selskapet Myojo Foods, rett etter at det amerikanske hedgefondet Steel Partners tilbydde 29 milliarder yen for samme selskap.

## Referanser
Earl Hindman

**Earl Hindman** (født 20. oktober 1942 i Bisbee i Arizona, død 29. desember 2003 i Stamford, Connecticut) var en amerikansk skuespiller. Han var med i komiserien *[[Ti tommeltotter]]* med Tim Allen og andre kjente skuespillere, en serie som gikk gjennom det meste av 1990-årene. Her spilte han karakteren *Wilson*. Han spilte også i såpeoperaen Ryan's Hope, hvor han spilte detektiven Bob Reid. Også dette var en serie som gikk i mange år.

## Eksterne lenker
*
Drømte mig en drøm i nat

«**Drømte mig en drøm i nat**»  har vært regnet som den eldst bevarte danske folkevisen, ut fra funnet av linjene gjengitt i runehåndskriftet Skånske lov fra rundt år 1300, da Skåne var dansk område. Linjene er nok heller hentet fra et lyrisk dikt.Knud Togeby: «Europeisk litteratur», *Verdens litteraturhistorie* bind 1 (s. 551), Bokklubben Nye Bøker, ISBN 82-574-0062-9 

*Drømde mik en drøm i nat, um silki ok ærlik pæl*


Linjene er nedskrevet helt på slutten av runemanuskriptet *[[Codex Runicus]]* som gjengir Skånske lov. Betydningen av ordene *ærlik pæl* har vært omdiskutert, men den enkleste forklaringen er vel at det betyr en slags pelsjakke.

Tonene ble i en årrekke brukt som pausesignal i Danmarks Radio.

## Referanser


## Eksterne lenker
* 
* Den Arnamagnæanske Samling i København
Alessandro Andrei

**Alessandro Andrei** (født 3. januar 1959 i Firenze) er en tidligere italiensk kulestøter som deltok i de olympiske leker 1984 i Los Angeles, 1988 i Seoul og 1992 i Barcelona.

Andrei ble olympisk mester i friidrett under OL 1984 i Los Angeles. Han vant konkurransen i kulestøt for menn med 21,26 foran Michael Carter og Dave Laut begge fra USA.

## OL-medaljer
*  1984  Los Angeles - **Gull** i  friidrett, kulestøt menn  Italia

## Referanser


## Eksterne lenker
*
Morskogen stasjon

**Morskogen stasjon** er en tidligere jernbanestasjon på Dovrebanen ved Morskogen i Eidsvoll. Stasjonen ble opprettet i 1880 samtidig som jernbaneforbindelsen mellom Eidsvoll og Hamar ble fullført. Stasjonen het opprinnelig Ulvin, og senere Ulven i 1884, før den i 1903 skiftet navn til Morskogen.

I 1965 ble stasjonen fjernstyrt uten bemanning, og i 1983 ble stasjonen nedlagt og gjort om til et fjernstyrt kryssingsspor. Ved åpningen av nytt dobbeltspor med tunnel i desember 2015 ble Morskogen stasjon liggende utenfor banens trasé, og den tidligere togtraseen på stedet er gjort om til gang- og sykkelvei.

Vokterboligen brukes nå som turisthytte for Hamar og Hedemarken turistforening.

Morskogen stasjon ligger 129,3 moh og 84,05&nbsp;km fra Oslo S.


Fil:Morskogen stasjon anno 2017.jpg|I dag kan man gå eller sykle på jernbanetraseen forbi Morskogen stasjon.
Fil:Morskogen VB DNT-hytte.jpg|Vokterboligen er i dag turisthytte.


## Referanser


## Litteratur
* 
* 

## Eksterne lenker
Strandlykkja stasjon

**Strandlykkja stasjon** var en jernbanestasjon på Dovrebanen ved Strandlykkja i Stange kommune i Innlandet fylke. Stasjonen ble opprettet som lastespor i 1882, to år etter at jernbaneforbindelsen mellom Eidsvoll og Hamar, Hedemarksbanen,  ble fullført. Stasjonen het opprinnelig Strandløkken, og senere Strandløkka i 1922, før den i 1941 skiftet navn til Strandlykkja.

I 1911 ble lastesporet oppgradert til et stoppested, og siden til stasjon i 1945. Under 2. verdenskrig var det harde kamper her. I 1965 ble stasjonen fjernstyrt uten bemanning og i 1983 ble stasjonen nedlagt og gjort om til et fjernstyrt kryssingsspor. I desember 2015 åpnet ny dobbeltsporstrekning forbi den nedlagte stasjonen, med gang- og sykkelveien «Mjøstråkk» parallelt og med noe endret trasé for fylkesvei 229 (fra 2020: fylkesvei 1600). Ved stasjonsområdet er det bygget en molo for småbåttrafikken og oppført et servicebygg. Bygningene ved stasjonen er revet.

Strandlykkja stasjon lå 130,4 moh og 89,81&nbsp;km fra Oslo S.

## Referanser


## Litteratur
* 
* 

## Eksterne lenker
Brøttum stasjon

**Brøttum stasjon** er en tidligere jernbanestasjon på Dovrebanen ved Brøttum i Ringsaker kommune i Innlandet fylke. Stasjonen ble opprettet i 1884 etter at jernbaneforbindelsen mellom Hamar og Sel ble fullført. I 1966 ble stasjonen fjernstyrt uten fast bemanning, og i 1988 ble stasjonen nedlagt og gjort om til et fjernstyrt kryssingsspor. Brøttum stasjon ligger for øvrig 168,47&nbsp;km fra Oslo S. 

Pakkhuset, som er tegnet av Paul Due, og som tidligere stod på stasjonen, ble i 1990 flyttet til jernbaneutstillingen på Maihaugen. Den «Trondheimske kongevei» og pilegrimsleden fra Hamar til Nidaros gjennom Østerdalen går rett forbi stasjonen. Den 28. februar 2003 satte et vogntog seg fast på glatt vinterføre over planovergangen like ved stasjonen, noe som resulterte i at nordgående regiontog på veg til Trondheim kolliderte med trekkvognen. Til tross for store materielle skader ble ingen fysisk skadet i ulykken.


Fil:Maihaugen stasjon.jpg|Ilgodshuset er nå stasjonsbygning på Maihaugen.
Fil:Brøttum stasjon 0412-14575.jpg|Tidlig på 1900-tallet


## Referanser


## Litteratur
* 
* 

## Eksterne lenker
Bergseng stasjon

**Bergseng stasjon** er en tidligere jernbanestasjon på Dovrebanen ved Bergseng i Ringsaker kommune i Innlandet fylke. 

Stasjonen ble opprettet i 1894 etter at jernbaneforbindelsen mellom Hamar og Sel ble fullført. Stasjonen ble nedgradert til stoppested i 1923, men ble siden oppgradert til stasjon igjen i 1945. I 1966 ble stasjonen fjernstyrt uten bemanning og i 1988 ble stasjonen nedlagt og gjort om til et fjernstyrt kryssingsspor. Bergseng stasjon ligger for øvrig 174,71&nbsp;km fra Oslo S.

## Litteratur
* 
* 

## Eksterne lenker
Fåberg stasjon

**Fåberg stasjon** er en tidligere jernbanestasjon på Dovrebanen ved tettstedet Fåberg i Lillehammer kommune Innlandet fylke. Stasjonen ble opprettet i 1894, etter at strekningen mellom Hamar og Sel ble fullført. Dagens stasjonsbygning ble bygget i 1912, og er tegnet av arkitekt Harald Kaas. I 1965 ble persontrafikken nedlagt, og året etter ble strekningen fjernstyrt. På grunn av omfattende godstrafikk ved stasjonen ble den likevel bemannet fram til 1975. Siden har Fåberg vært fjernstyrt kryssingsspor. Fåberg stasjon ligger for øvrig 191,68&nbsp;km fra Oslo S og tre&nbsp;km nord for militærleiren Jørstadmoen.

Fåberg stasjon ble også benyttet ofte av forfatteren Bjørnstjerne Bjørnson i forbindelse med at hans gård Aulestad ligger ti&nbsp;km nordvest for stasjonen.

## Litteratur
* 
* 

## Eksterne lenker
Markedsplan

**Markedsplan** betegner en konkret beskrivelse av de markedsaktiviteter som en næringsvirksomhet skal iverksette for en gitt periode med spesifikasjon av mål og strategi inkludert tidsplan, kostnader og forventede resultater uttrykt i markedsandel og verdi. Det kan være hensiktsmessig å bryte ned ressursinnsats og estimerte resultater i forhold til mediainnsats og -muligheter, geografiske områder, segmenter, produkter mv.

Planen er en konsekvens av en situasjonsanalyse og markedsundersøkelse. De to sentrale elementene i markedsplanen er markedsmål og markedsstrategi.

## Markedsplanlegging
Markedsplanlegging gjennomføres med større eller mindre økonomisk og arbeidsmessig innsats avhengig av markedsføringens rolle i bedriften. En bedrift kan være salgsorientert og ha større eller mindre grad av kompleksitet knyttet til salgsoppgaven. Den kan være organisasjonsorientert på tilsvarende måte, og den kan være produktorientert. Hvis kompleksiteten er stor på alle disse områdene er bedriften komplisert å administrere på den måten at det kreves stor innsats i administrativt arbeid.

## Markedsmål
Markedsmål skal gi uttrykk for hva en ønsker å oppnå med etableringen. Markedsmål kan beskrives på flere måter, men vanligst er det å ha et salgsbudsjett som angir en økonomisk forventning.

Uten klare mål vil det bli vanskelig å oppnå de resultatene man ønsker. Derfor er det viktig å sette opp klare og tydelige målsetninger for perioden. Husk at målene bør oppfylle SMART-kravet, ved at de er:

# Specific: Målet må være konkret og klart definert.
# Measurable: Det må være mulig å måle fremdrift og oppnåelse av målet.
# Attainable: Målet må være realistisk og oppnåelig.
# Relevant: Målet må være viktig for bedriften og knyttet til kjernevirksomheten.
# Timely: Du må ha en klar tidsangivelse for når målet skal være nådd.

## Segmentering
Segmentering er å definere bedriftens målgrupper som er dens potensielle kjøpere. I forhold til bedriftens administrative kompleksitet legges det en innsats i å tilby produkter til bestemte markedssegmenter (forbruker- eller brukergrupper) basert på demografiske data (alder, kjønn, bosted, yrke, inntekt o.l.) eller annen statistikk. Et hovedskille i markedssegmenteringen går mellom bedriftskunder (bedriftsmarked), institusjonskunder (institusjonsmarked) og forbrukere (konsument- og privatmarkeder).

## Markedsstrategi
For å ha en realistisk plan må bedriften best mulig orientere sitt tilbud i forhold til potensielle kunders behov og kjøpsvurderinger og tilrettelegge bedriftens salgsarbeid i forhold til definerte målgrupper.

Viktige punkt i markedsstrategien er produktet, prisen, plassen, personalet og påvirkningen som er basisord for videre vurderinger og planlegging av bedriftens markedsstrategi.

## Referanser


## Se også
*Handelsbedrifter
*Kompleksitetsteori
*Markedsrespons
*Strategi
Eublepharidae

* *[[Coleonyx]]*
* *[[Eublepharis]]*
* *[[Goniurosaurus]]*
* *[[Hemitheconyx]]*
* *[[Holodactylus]]*
* kattegekko

**Eublepharidae** er en gruppe gekkoer. Medlemmene i denne gruppen har bevegelige øyelokk, legger egg med mykt skall, og har aldri festeskiver på tærne. Dette er opprinnelige bygningstrekk, og Eublepharidae regnes derfor som en basal delgruppe av gekkoer. Utbredelsen er også typisk for basale grupper: det er få arter, og gruppen har en usammenhengende forekomst i flere verdensdeler.

Artene i Eublepharidae blir ofte regnet til underfamiliene Eublepharinae og Aeluroscalabotinae (kattegekko) i en stor familie, Gekkonidae, som omfatter alle gekkoer.

## Eksterne lenker
* 
* The Reptile Database - Eublepharidae
Forvanskning

En **forvanskning** er i lingvistikk en endring av et leksem (eller noe mer upresist, et ord) som medfører at ordet fjerner seg fra sin opprinnelige form. Forvanskninger kan være store eller små, fra å bare være en mindre justering til å endre hele ordets uttale og skrivemåte. 

Forvanskninger oppstår av forskjellige grunner. Det kan dreie seg om tilpasninger til den språklige utviklingen, både direkte gjennom lydendringer og indirekte gjennom at nye skrivemåter fører til annen uttale. I forlengelse av dette kommer tilpasning av låneord, både i uttale og skrivemåte. En annen vanlig grunn er folkeetymologi som fører til at man endrer på et ord fordi det da tilsynelatende blir mer meningsfylt. 

Selv om alle typer ord kan bli utsatt for forvanskninger er det særlig merkbart i forhold til egennavn, både steds- og personnavn. Stedsnavn har ofte blitt forvansket til det ugjenkjennelige, slik at den opprinnelige betydningen har gått helt tapt eller bare kjennes gjennom etymologisk granskning.
St. Pancras stasjon

**St. Pancras** er en jernbanestasjon i det sentrale London, beliggende mellom British Library og King's Cross stasjon. Den er endestasjon for tog fra East Midlands via Leicester og Sheffield, og flere avganger fra Yorkshire. Stasjonen overtok i november 2007 rollen som Londons Eurostar-terminal etter Waterloo stasjon. Eurostar og Midlands-tog har plattformer i annen etasje, mens den regionale jernbanelinjen Thameslink har plattformer under bakkenivå. 

St. Pancras ligger i tilknytning til undergrunnsstasjonen King's Cross St Pancras. King's Cross stasjon ligger rett øst for St. Pancras.

|}
## Eksterne lenker
*
26. serierunde i Adeccoligaen 2007

**26. serierunde i Adeccoligaen 2007** startet 6. oktober 2007 klokken 16:00 med den TV–sendte kampen mellom Moss og Hamarkameratene. Runden fortsatte med seks kamper 7. oktober før den ble avsluttet med kampen mellom Molde og Haugesund den 8. oktober. Som en følge av resultatene etter denne runden ble Molde klare for spill i Tippeligaen 2008.

## Fakta

## Eksterne lenker
* Adeccoligaen 2007: Terminliste og resultater  på altomfotball.no
Movatnet (Førde)

**Movatnet** er en innsjø i Sunnfjord kommune i Vestland. I østenden av vannet ligger nå nedlagte Mo og Jølster vidaregåande skule sin jordbruksskole. E39 krysser vannet ved Sunde, et av utbyggingsområdene i Sunnfjord kommune.

Movatnet er et av vannene som er med i Sunnfjord aurefiskefest, og er et godt fiskevann for ørret. Det er også mye røye i vannet, men grunnet for lite uttak er denne for en stor del småvokst. Det er dog enkelte unntak da det senest i 2009 ble tatt en røye på 1,6 kilo på garn.

## Referanser
Oslo bystyre 1983–1987

**Oslo bystyre 1983–1987** hadde 85 medlemmer og Albert Nordengen fra Høyre som ordfører og partikollega Hans Svelland som varaordfører.

 ble valgt inn i bystyret for Høyre, men skiftet parti kort tid etter og ble en del av Arbeiderpartiets bystyregruppe. Varma skiftet parti på nytt til Fremskrittspartiet og sikret et ikke-sosialistisk flertall i bystyret, ettersom  truet å melde seg ut av Fremskrittspartiet.

## Kommunevalget 1983

Andre består av: Senterpartiet, Det Liberale Folkepartiet, Norges Kommunistiske Parti og Frie Folkevalgte.

## Oslo bystyre 1983–1987

## Referanser


## Kilder
*Fylkestingsvalget 1983 *[[Statistisk sentralbyrå|SSB]].no*

## Eksterne lenker
* Oslo kommune
Språknormering

**Språknormering** er en bevisst prosess hvor man søker å påvirke eller styre et språks utvikling når det gjelder nyord, struktur eller bruk. I praksis betyr dette oftest at man definerer målsetninger for språkutviklingen og lager strategier for å styre språket mot disse.

Begrunnelsen for å drive språknormering kan være lingvistisk idet man søker å bevare og utvikle språket og dets egenart i seg selv, eller språk-/nasjonalpolitisk idet man søker å styrke et folks eller en nasjons språklige og kulturelle identitet. Svært ofte vil normeringsarbeid i praksis være begrunnet i en kombinasjon av de to.

## Normerende organer

Det finnes en rekke normerende organer for språk. Disse er gjerne organisert på et nasjonalt nivå, men det finnes flere løsninger for ulike språk og land. Noen eksempler på forskjellige løsninger er:

* Felles nasjonalt organ for flere språk: 
**Språkrådet er normerende organ i Norge for de to skriftspråkene bokmål og nynorsk.
* Flere nasjonale organer for ett språk:
** Académie française og Office québécois de la langue française for fransk i henholdsvis Frankrike og Quebec.
* Flernasjonalt organ for felles språk:
** The North/South Language Body (An Foras Teanga/Tha Boord o Leid), todelt organ som består av Foras na Gaeilge, rådgivende organ for irsk gælisk i Irland og Nord-Irland og Tha Boord o Ulstèr-Scotch, rågivende organ for ulsterskotsk i Nord-Irland og Irland.
* Nasjonalt organ som de facto normerer også i andre land:
** Baraza la Kiswahili la Taifa som normerer swahili i Tanzania, men som påvirker språkets utvikling også i andre land

Det finnes også normerende organer som ikke har offisiell status, som Det Norske Akademi for Språk og Litteratur som i Norge normerer riksmål.

Mange språk har ingen normerende organer. Blant disse finner man engelsk, som i mangel av normerende organer i stedet gir visse ordbøker en grad av normativ funksjon. Spesielt gjelder dette *[[Webster's Dictionary]]* for amerikansk engelsk og Oxford English Dictionary for britisk engelsk.

## Normering av fagterminologi

Innen enkelte yrker finnes det organer som normerer fagterminologien. Dette er spesielt vanlig i forbindelse med medisinske fag og jus, der språklig presisjon kan ha svært stor innvirkning på yrkesutøvelsen.
Compaq

**Compaq Computer Corporation** var et amerikansk PC-selskap dannet i 1982, og er nå et merkenavn for Hewlett-Packard, som Compaq er fusjonert med.

Selskapet ble dannet av Rod Canion, Jim Harris og Bill Murto &ndash; tidligere fra toppledelsen i Texas Instruments. Navnet «COMPAQ» ble utledet fra «**Comp**atibility **a**nd **Q**uality» («Kompatibilitet og kvalitet»).

Compaq var en av de største leverandørene av datasystemer i verden, og ble tidligere ansett som kanskje den mest kjente produsenten av normalprisprodukter innen maskinvare. Selskapet eksisterte som et uavhengig aksjeselskap frem til 2002, da det fusjonerte med Hewlett-Packard. Compaq merket er i bruk fremdeles utenfor Amerika.

## Referanser


## Eksterne lenker
*
Sverre Tom Radøy

**Sverre Tom Radøy** (født 1954) er en norsk journalist og programleder som har vært ansatt i NRK siden 1989.

Han var i mange år programleder i *[[Dagsnytt 18]]*, i radioprogrammene *Drømmereisen* og *[[Ut i verden]]* i NRK og for *Jazzkvarteret* i Radio Nova. Han har også vært daglig leder av Bergen Jazzforum.

Fra 2014 til 2018 var han NRKs Afrika-korrespondent sammen med sin kone Christine Præsttun (1971-2020).
   
Han ga ut reiseskildringen *Reiser på Sri Lanka: Norges øy i tropene* på Cappelen Damm i 2008.

## Priser
* Lytterprisen, 2008, for sitt arbeid med *Dagsnytt 18* og *Ut i verden*.
* Den europeiske kringkastingsunionens (EBU) pris for beste underholdningsprogram (*Drømmereisen*) for radio i Europa i 1994, sammen med Jens A. Riisnæs. 

## Referanser
Indiska

**Indiska** var en svensk kjede av klesforretninger som ble etablert i 1901. Selskapet gikk konkurs i 2022.

## Historie
Åke Thambert kjøpte selskapet på 1950-tallet, og familiemedlemmer hadde sentrale stillinger. Indiska var etablert med 100 butikker (2015) i Sverige, Danmark, Norge, Finland og Island. Selskapet sysselsatte cirka 700 ansatte.

Hovedkontoret lå i Värthamnen, og sentrallageret i Västberga, sør for Stockholm. Indiska hadde også egne produksjonskontor i India. Forretningsideen var å selge «en unik mix av mote og interiør med inspirasjon fra India, som tiltaler mange». Selskapets visjon var «å krydre Europa med varme og glede, å påvirke med indisk og orientalsk kultur og skape et bilde av en annen verden».

## Referanser


## Eksterne lenker
*
Walter av Châtillon

**Walter av Châtillon** (latin *Gualterus de Castellione*) var en fransk skribent og teolog på 1100-tallet som skrev på latin. Han studerte under Stafan av Beauvais og ved Universitetet i Paris. Det var sannsynligvis i løpet av hans studentår at han skrev en rekke latinske dikt på goliardisk vis som senere endte opp i samlingen *[[Carmina Burana]]*. I løpet av hans levetid, derimot, var han mer husket for et langt latinsk epos om livet til Aleksander den store, *Alexandreis*, *sive Gesta Alexandri Magni*, et epos på heksameter, full av anakronismer, han lar eksempelvis korsfestelsen av Jesus Kristus skje i Aleksanders levetid. *Alexandreis* var populær lesning og innflytelsesrik også i forfatterens egen tid. Matthias av Vendôme og Alain de Lille lånte fra det og Henrik av Settimello imiterte det, men i våre dager er det sjelden lest i det hele tatt. En linje fra verket blir stundom sitert:

:*Incidit in Scyllam qui vult vitare Charybdim* *(«Ønsker å unngå Charybdis, han løper inn i Scylla»)*.

Mange dikt i hans stil, eller lån fra hans temaer, har blitt tilskrevet til Walter av Châtillon på mangelfulle bevis. Eksempelvis var han ikke forfatteren av det satiriske *[[Apocalypsis Goliae]]* som i sin tid ble tilskrevet ham. I tillegg til hans dikt skrev Walter en dialog som angrep jødedommen og en avhandling om Treenigheten, og han var muligens forfatteren av *[[Moralium dogma philosophorum]]*.

Han døde av pest tidlig på 1200-tallet.

## Referanser


## Litteratur
*Raby, F. J. E. (1934): *A History of Secular Latin Poetry in the Middle Ages*, bind 2, Oxford: Clarendon Press, ISBN 0-19-814325-7, s. 72-80, 190-204.
* Payne, Thomas F. (2007): «Walter von Châtillon» i: *Die Musik in Geschichte und Gegenwart*. Neuausgabe. Personenteil, Bind 17. Bärenreiter, Kassel/Metzler, Stuttgart, ISBN 978-3-7618-1137-5, s. 428–430.

## Eksterne lenker
* «Walter of Chatillon», *Catholic Encyclopedia*
* «Gautier De Châtillon», *Encyclopédie Médiévale*
* Gautier de Châtillon at Association de généalogie des familles Gauthier
* Tekst fra ''Alexandreis'', *Bibliotheca Augustana* (latin)
Lottelise Folge

**Lottelise Folge** (født 1952) er en norsk journalist, sykepleier, redaktør og programleder. Hun har vært ansvarlig redaktør i *Legekunsten*. Hun var med på å starte den medisinske ukeavisen *[[Dagens Medisin]] *i 1998, og var sjefredaktør og administrerende direktør der i 13 år. Hun har tidligere vært programleder i NRKs program *[[Helse-Refleks]]*,  i underholdningsprogrammet *[[Par-i-bol]]*, Nær-TV og programleder for to innsamlingsaksjoner (Norsk folkehjelp-1994 og Kreftforeningen i 1997).

Folge er gift med forfatter og journalist Carl-Erik Grimstad.

## Referanser
Enron

**Enron Creditors Recovery Corporation** (tidligere **Enron Corporation**) var et amerikansk energiselskap med hovedkontor i Houston, Texas. Før konkursen sent i 2001, hadde Enron omtrent  ansatte, og var et av verdens ledende elektrisitet-, naturgass-, papir- og kommunikasjonsselskaper, med en påstått omsetning på 111 milliarder dollar i 2000. *[[Fortune]]* kalte Enron for «Amerikas mest innovative selskap» seks år på rad. Det oppnådde vanære mot slutten av 2001, da det ble avdekket at selskapets bokførte finansielle situasjon hadde blitt oppnådd ved hjelp av institusjonalisert, systematisk og kreativt planlagt regnskapssvindel. Enron har i ettertid blitt kjent som et symbol på bedrageri og korrupsjon i næringslivet.

## Se også
* Enron-skandalen

## Referanser
Arthur Andersen

**Arthur Andersen LLP** var et av verdens største revisjonskonsern frem til 2002. Norsk-amerikaneren Arthur E. Andersen grunnla selskapet i USA i 1913, og bygde opp et fremgangsrikt, internasjonalt nettverk. Foruten revisjon ble det også drevet en omfattende rådgivningsvirksomhet under navnet Andersen Consulting. I 1999 ble denne kjøpt ut av noen av deleierne etter en bitter, intern strid. Andersen Consulting byttet navn i 2001 til Accenture.

Arthur Andersen var sammen med konkurrentene KPMG, Deloitte, Ernst & Young og PwC en av «*The Big Five*» («De fem store»), en gruppe med store, globale revisjonsselskaper som i dag kalles for «*The Big Four*» («De fire store»). 

I forbindelse med Enron-skandalen i 2002, ble Arthur Andersen anklaget for å hindre rettsforfølgningen (engelsk: *obstructing justice*) etter påstandene om at ansatte forsøkte å makulere dokumentasjon som var relatert til revisjonsoppdraget i Enron. Nancy Temple, i Andersen juridisk avdeling, og David Duncan, ansvarlig for Enron-regnskapet, ble syndebukkene i denne skandalen, da de hadde gitt ordrene om å makulere dokumentene. Siden det amerikanske finanstilsynet SEC ikke tillater at tidligere dømte forbrytere (selskapet ble ansett som en forbryter) reviderer offentlige selskaper, godtok de å overgi lisenser og rettigheter til å bedrive revisjon under SEC, den 31. august 2002. Dette satte en umiddelbar stopper for selskapets operasjoner.

## Se også
*Accenture
## Eksterne lenker
*
Kløfta stasjon

**Kløfta stasjon** er en jernbanestasjon på Kløfta som ble åpnet i 1854 som en del av Norges første jernbane, Hovedbanen som gikk fra Kristiania til Eidsvoll.   

Stasjonen var opprinnelig kalt Kløften, men endret navnet til Kløfta i 1920. Den opprinnelige stasjonsbygninen (av Schirmer og von Hanno) befinner seg nå på Jernbanemuseet. Stasjonen fikk ny stasjonsbygning (tegnet av Henrik Bull) på 1920-tallet. Så ble ny stasjon bygd i forbindelse med utbyggingen av Gardermobanen i 1998. Det er overkjøringsmulighet (forbindelse) mellom Hoved- og Gardermobanen på Køfta.
Det kjøres idag ingen tog mellom Køfta og Gardermoen. (Slutt desember 2012)

}}}}

|}

## Galleri

Fil:Kløften_stasjon_Norsk_jernbanemuseum.jpg|Gamle Kløften stasjon. Den står i dag på Norsk jernbanemuseum
Fil:1720 Kløfta st. - no-nb digifoto 20150902 00181 bldsa PK24158.jpg|Kløfta stasjon tidlig på 1920-tallet 
Fil:765 Kløfta Station - no-nb digifoto 20150902 00171 bldsa PK24163.jpg|Henrik Bulls bygning fra 1926. Gran-postkort fra sent 20-tall.


## Referanser


## Litteratur
* 
* 

## Eksterne lenker
Ebrahim Yazdi

**Ebrahim Yazdi** (1931–2017) var en iransk politiker, farmasøyt og forsker som var en nær medarbeider av Ayatollah Khomeini like før og under den iranske revolusjon i Iran i 1979. Yazdi ble regnet som moderat, men tapte etterhvert for de som ønsket en hardere linje. I ettertid stilte han seg kritisk til prestenes innflytelse over iransk politikk og støttet partiet Irans Frihetsbevegelse. Partiet ble stiftet av Mehdi Bazargan i 1961.

Yazdi ble født Qazvin i det nordlige Iran. Han ble utdannet farmasøyt ved Universitetet i Teheran.

Han ble tidlig politisk aktiv og var støttespiller for Irans første demokratisk valgte statsminister, Mohammed Mossadegh, som ble styrtet i et USA-ledet kupp i 1953. Yazdi ble radikalisert av kuppet mot Mossadegh og ble involvert i en undergrunnsbevegelse som tok sikte på å styrte sjahen. Han flyktet fra sjahens regime i 1960 og bosatte seg i Texas i USA, der han gjorde karriere som kreftforsker.

Mens han bodde i eksil ble han en av Khomeinis nære rådgivere. Han ble en av lederne under revolusjonen i 1979 og ble først visestatsminister og deretter utenriksminister i den første regjeringen etter revolusjonen. Yazdi gikk av i protest da USAs ambassade ble inntatt og diplomatene tatt som gisler. Han kjempet mot de geistliges inntog i politiske maktposisjoner og ble derfor utstøtt av regimet. Yazdi ble senere medlem av partiet Irans Frihetsbevegelse og overtok som leder av partiet da Bazargan døde i 1995. Partiet ble undertrykket men tolerert av regimet. Han ble arrestert i 1997, men sluppet fri etter kort tid.

Han stilte som stilt som presidentkandidat flere ganger, men ble diskvalifisert av vokterrådet.

Han døde i Izmir, Tyrkia under et behandlingsopphold for bukspyttkjertelkreft.

## Referanser
Beistet

**Beist** blir ofte brukt for å beskrive firbente dyr, men i bestemt form kan det ha andre betydninger.

* Beistet blir i bibelsk sammenheng brukt for å omtale Satan eller Antikrist.

* Beistet brukes enkelte ganger som en negativ omtale av Russland eller Sovjetunionen.  I denne sammenheng  henviser beistet til Den russiske bjørn.

* Beistet i Gévaudan var et ulvelignende dyr som levde i Frankrike på 1700-tallet.
Sergej Uvarov

Grev **Sergej Semionovitsj Uvarov** (russisk: Сергей Семёнович Уваров) (født  i Moskva, død  i Moskva) var en innflytelsesrik og imperialistisk russisk statsmann.

Uvarov var gjennom giftemål i slekt med den mektige Razumovsky-familien, og var et gudbarn av Katarina den store.  Han hadde stor interesse for antikk gresk litteratur og arkeologi, og publiserte en del bøker om dette. Han kjente mange storheter i Europa på denne tiden, blant annet Alexander von Humboldt, Madame de Stael, Goethe og Vasily Zhukovsky.

Under Nikolai I. ble han en av de store pilarene i det reaksjonære regimet. I 1832 ble han utnevnt til viseminister for offentlig utdanning.  I 1833 overtok han etter sin far som minister på dette området.  Dette var han frem til 1849.

Han ble valgt til æresmedlem i det russiske forskningsakademiet i 1811 og var president her fra 1818 og frem til sin død.

Uvarov var mannen som fant opp formelen "Ortodoksisme, autokrati og populisme", som skulle komme til å bli grunnlaget for hva han tok seg til da han var leder for den offentlige utdanningen.  Han forhindret blant annet at ikke-adelige mennesker kunne utdanne seg, og styrket statens kontroll over universiteter og gymnasier.

Til tross for sine reaksjonære mål så var det han som la grunnlaget for et utdanningssystem med høy kvalitet i Russland, og gjeninnførte praksisen med å sende forskere til utlandet.

## Kuriosa

Uvarovitt, et svært sjeldent mineral, er oppkalt etter ham

## Referanser
Fylkesvei 3784

**Fylkesvei 3784** går mellom Skaiå og fylkesgrensen ved Kattefoss i Iveland kommune.

Strekningen ble fastlagt 2019, og består av den tidligere fylkesvei 295 (Aust-Agder) og det meste av den tidligere fylkesvei 57 (Vest-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Frank Cottrell-Boyce

**Frank Cottrell Boyce** (født 1959) er en britisk manusforfatter, romanforfatter og tidvis også skuespiller. Han er kjent for sine barnebøker og for sitt samarbeid med regissøren Michael Winterbottom. Han var også manuskriftforfatter av åpningsseremonien for Sommer-OL 2012 i London, og har skrevet oppfølgere til Ian Flemings barnebok *Chitty Chitty Bang Bang: The Magical Car*.

Han har vært manusforfatter for serien *[[Coronation Street]]*. Etter at han ble kjent med Winterbottom samarbeidet de to om *Forget About Me*. Samarbeidet var vellykket, og Winterbottom lagde ytterligere seks filmer basert på manus av Boyce: *Butterfly Kiss*, *Welcome to Sarajevo*, *The Claim*, *24 Hour Party People*, *Code 46* og *A Cock and Bull Story*. Sistnevnte film er ifølge Boyce den siste de samarbeidet om, og han ble kreditert under pseudonymet Martin Hardy.

Andre regissører han har samarbeidet med er Danny Boyle, Alex Cox og Annad Tucker.

Han har også skrevet romaner for barn, og i 2004 vant han Carnegie Medal in Literature for debutromanen *[[Millioner (barnebok)|Millioner]]* (*Millions*), som er basert for hans eget manus til filmen ved samme navn. Hans andre roman, *Skjulte motiver* (*Framed*) var nominert til prisene Whitbread Book of the Year og Carnegie Medal.

## Bibliografi
* *[[Millioner (barnebok)|Millions]]* (2004)
* *Framed* (2005)
* *Cosmic* (2008)
* *Desirable* (2008)
* *The Unforgotten Coat* (2011)
* *Chitty Chitty Bang Bang Flies Again* (2011)
* *Chitty Chitty Bang Bang and the Race Against Time* (2012)
* *Chitty Chitty Bang Bang Over the Moon* (2013)

## Referanser


## Eksterne lenker
* Forfatterens blogg, april-mai 2007
* 
* Intervju med Frank Cottrell Boyce, *Writeaway.org*
* Intervju med Frank Cottrell Boyce, *Mother Daughter Book Club.com*
MS «Teisten»

**MS «Teisten»** er en katamaran bygget i 2006 for Tide Sjø, nå Norled. Båten gikk i mange år i rute mellom Sunnhordland og Bergen. Nå er hun reserve på rederiets ruter i Trøndelag. MS «Teisten» er søsterskipet til MS «Tranen».

I Sunnhordlandsruten hadde båten anløp i Skånevik, Sunde, Ranavik, Leirvik, Rubbestadneset, Hufthamar, Flesland og Bergen.

MS «Teisten» ble bygget av Fjellstrand som byggenummer 1675. Overlevering til rederiet skjedde 15. desember 2006.

## Historie
*2006: Des.: Levert som **«Teisten»** til Tide Sjø AS, Bergen
*2007: jan.: Satt inn i trafikk på ruten Sunnhordland-Bergen
*2012: Nytt rederi Norled. Blir malt om i nye farger.
*2022: Reserve på Norleds ruter i Trøndelag.

## Relaterte artikler
*«Teisten» er brukt som skipsnavn på flere skip i Hardanger Sunnhordlandske Dampskipsselskap.
*Andre HSD-eide skip

## Kilder
* 
*Norsk Ordinært Skipsregister
*Tide Sjøs rutehefte for ferje og snøggbåtar 2007.

## Eksterne lenker
* 
*
MS «Tranen» (2006)

__NOTOC__
**MS «Tranen»** er en katamaran bygget i 2006 for Tide Sjø, nå Norled. «Tranen» går i rute med passasjerer i Sunnhordland. Den er søsterskipet til ms Teisten.

I Sunnhordland har skipet anløp i Skånevik, Sydnes, Fjelbergøy, Borgundøy, Sunde, Ranavik og Leirvik. I tillegg går hun til Bergen søndager.

«Tranen» ble opprinnelig bygget med en passasjerkapasitet på 120 mennesker, men ble senere oppgradert til 180.

## Teknisk informasjon

*Byggeår: 2006
*Bygget av: Fjellstrand AS, Omastrand (byggenummer 1675)
*Brutto RT: 278
*Netto RT: 84
*Lengde: 30,413 meter
*Bredde: 10,060 meter
*Dybde: 3,350 meter
*Fart: 35 knop
*Passasjerkapasitet: 180
*Motor: 4 x MTU10V2000M72CR

## Historie
*2006, desember: Bygget ved Fjellstrand AS, Omarstrand
*2007, januar: Levert til Tide Sjø AS, Bergen
*2007, februar: Satt inn i rutetrafikk Sunnhordland-Bergen
*2012, juli: Rederiet endret navn til Norled

## Referanser


## Se også
* Andre skip med navnet «Tranen».

## Eksterne lenker
* 
* 
*  
*  Norsk Ordinært Skipsregister
Tolstoj Jurt

**Tolstoj Jurt** er en liten by i Tsjetsjenia. Den ligger ca. 17 km nord for Groznyj og har ca. 10 000 innbyggere. Den russiske professor i økonomi og politiker Ruslan Khasbulatov var født i byen, som ellers er kjent for å være stedet hvor Tsjetsjenias president Aslan Maskhadov ble drept i 2005.

## Referanser